*Kivonat a Jászberény Városi Önkormányzat Képviselő-testületének 2019. szeptember 11-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***267/2019. (IX. 11.) határozata***

***a 31122. jelű Portelki bekötő út felújításához kapcsolódó ingó vagyon ingyenes tulajdonba adásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-a által meghatározott jogkörében eljárva, az Mötv. 108. § (2) bekezdés c) pontja alapján a Jászberény város közigazgatási területére eső 31122. jelű Portelki bekötő út burkolat-felújításához szükséges építőipari anyagokat (ingó vagyont) a **Magyar Közút Nonprofit Zártkörűen Működő Részvénytársaság** (székhely: 1024 Budapest, Fényes Elek u. 7-13., adószám: 14605749-2-44, képviseli: Vántsa Zoltán megyei igazgató és Zsigmond Attila megyei üzemeltetési és fenntartási osztályvezető) (a továbbiakban: Magyar Közút Nonprofit Zrt.), mint a Magyar Állam tulajdonában lévő országos közutak vagyonkezelője **részére ingyenesen tulajdonba adja**.
2. Az 1. pontban meghatározott ingó vagyon tulajdonjogának ingyenes átruházása a közúti közlekedésről szóló 1988. évi I. törvény (a továbbiakban: Kkt.) 33. § (1) bekezdés b) pont ba) alpontjában meghatározott közútkezelő minőségben, a Kkt. 32. § (6) bekezdése szerinti közfeladat ellátását segíti elő.
3. Az 1. pontban meghatározott jogügylet tárgyában megkötésre kerülő megállapodásban rögzíteni kell, hogy a megállapodás tárgyát képező ingó vagyon kizárólag a Portelki bekötő út burkolat-felújítás és a kapcsolódó vízelvezető rendszer kialakítás megvalósításához használható fel.
4. A Képviselő-testület felhatalmazza Jászberény Város Polgármesterét a megállapodás és a kapcsolódó jognyilatkozatok Önkormányzat képviseletében történő aláírására.

**Határidő:** 2019. szeptember 30.

**Felelős:** Dr. Szabó Tamás polgármester (az aláírások vonatkozásában)

Kiss József PH Közgazdasági Iroda vezetője

1. A Képviselő-testület felkéri a PH Városüzemeltetési Iroda vezetőjét az ingó vagyon átadásának lebonyolítására és az átadás-átvétel dokumentálására.

**Határidő:** 2019. szeptember 30.

**Felelős:** Lányi László PH Városüzemeltetési Iroda vezetője

**Erről értesülnek:**

1. Jász-Nagykun-Szolnok Megyei Kormányhivatal – Szolnok;
2. Magyar Közút Nonprofit Zrt. – Budapest;
3. a PH Közgazdasági Iroda – helyben;
4. a PH Városüzemeltetési Iroda – helyben;
5. Gazdasági és Tulajdonosi Bizottság valamennyi tagja – helyben;
6. Képviselő-testület valamennyi tagja – helyben;
7. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. szeptember 12.*

*(Dr. Bessenyei Lilla)*

*irodavezető*